CELEX: 62007CA0377
Language: fi
Date: 2009-01-22 00:00:00
Title: Asia C-377/07: Yhteisöjen tuomioistuimen tuomio (ensimmäinen jaosto) 22.1.2009 (Bundesfinanzhofin (Saksa) esittämä ennakkoratkaisupyyntö) — STEKO Industriemontage GmbH v. Finanzamt Speyer-Germersheim (Yhteisövero — Siirtymäsäännökset — Ulkomailla asuvista yhtiöistä omistettujen osuuksien arvon alenemisen vähentäminen)

21.3.2009   
            
            
               FI
            
            
               Euroopan unionin virallinen lehti
            
            
               C 69/8
            
         Yhteisöjen tuomioistuimen tuomio (ensimmäinen jaosto) 22.1.2009 (Bundesfinanzhofin (Saksa) esittämä ennakkoratkaisupyyntö) — STEKO Industriemontage GmbH v. Finanzamt Speyer-Germersheim
   (Asia C-377/07) (1)
   
   (Yhteisövero - Siirtymäsäännökset - Ulkomailla asuvista yhtiöistä omistettujen osuuksien arvon alenemisen vähentäminen)
   (2009/C 69/12)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundesfinanzhof
   Pääasian asianosaiset
   
      Kantaja: STEKO Industriemontage GmbH
   
      Vastaaja: Finanzamt Speyer-Germersheim
   Oikeudenkäynnin kohde
   Ennakkoratkaisupyyntö — Bundesfinanzhof — EY 56 artiklan tulkinta — Yhtiövero — Vuotta 2001 koskevat siirtymäsäännökset, jotka sisältävät voittojen vähentymisten vähennyskiellon, jota sovelletaan ulkomaisista yhtiöistä omistettuihin osuuksiin
   Tuomiolauselma
   Pääasiassa kysymyksessä olevan kaltaisissa olosuhteissa, joissa maassa asuva pääomayhtiö omistaa toisesta pääomayhtiöstä alle 10 prosentin suuruisen osuuden, EY 56 artiklaa on tulkittava siten, että se on esteenä sille, että kielto vähentää tällaiseen osuuteen liittyvien voittojen vähentyminen tulee ulkomailla asuvista yhtiöistä omistettujen osuuksien osalta voimaan aiemmin kuin kotimaassa asuvista yhtiöistä omistettujen osuuksien osalta.
   
      (1)  EUVL C 283, 24.11.2007.